दो दिवसीय स्पीच थैरेपी शिविर शुरू
थानमलसुराणा अतिथि भवन में शुक्रवार को सुजानगढ़ नागरिक परिषद कोलकाता अखिल भारतीय मारवाड़ी युवा मंच महिला शाखा की ओर से स्पीच थैरेपी शिविर लगा।
शिविर में स्पीच थैरेपिस्ट लक्ष्मी कटारिया बदरा (श्रीगंगानगर) ने 49 बच्चों को स्पीच थैरेपी प्रदान की। दो दिवसीय शिविर का उदघाटन करते हुए काशीपुरिश्वर महादेव मंदिर के महंत स्वामी कानपुरी ने कहा कि कर्म ही प्रधान है। जैसे हमारे कर्म होंगे उसी के अनुसार हमें फल प्राप्त होगा। मुख्य अतिथि सुजानगढ़ व्यापार मंडल के अध्यक्ष प्रदीप तोदी थे। अध्यक्षता सुनिता रावतानी ने की। विशिष्ट अतिथि विद्या भारती के राकेश कुमार शर्मा, मरुदेश संस्थान के सचिव कमल नयन तोषनीवाल सिंघी मंदिर के ट्रस्टी चेतन प्रकाश थे। शिविर में सक्सेना हास्पिटल के डाॅ. एसएन सक्सेना ने पंजीकृत बच्चों के स्वास्थ्य की जांच की। शिविर संयोजिका डाॅ. योगिता सक्सेना, मंत्री नूपुर जैन, जिज्ञासा डोसी, हरिसिंह, जवाहर कटारिया, पार्षद मुंशी, मुकेश रावतानी, नोरतनमल नाई, बशीर अहमद दिनेश स्वामी ने अतिथियों का स्वागत किया। संचालन सुजानगढ़ नागरिक परिषद के संयोजक एडवोकेट घनश्यामनाथ कच्छावा ने किया।
सुजानगढ़. शिविर के उद्घाटन समारोह को संबोधित करते हुए महंत कानपुरी महाराज।
hin_Deva hin_Deva hin_Deva hin_Deva